CELEX: 32022R0994
Language: sl
Date: 2022-06-24 00:00:00
Title: Izvedbena uredba Sveta (EU) 2022/994 z dne 24. junija 2022 o izvajanju Uredbe (EU) 2022/879 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini

24.6.2022   
               
               
                  SL
               
               
                  Uradni list Evropske unije
               
               
                  LI 167/1
               
            
         IZVEDBENA UREDBA SVETA (EU) 2022/994
         z dne 24. junija 2022
         o izvajanju Uredbe (EU) 2022/879 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2022/879 z dne 3. junija 2022 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (1), in zlasti člena 1(21) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 3. junija 2022 sprejel Uredbo (EU) 2022/879, s katero je spremenil Uredbo Sveta (EU) št. 833/2014 (2) in uvedel dodatne omejevalne ukrepe, da se začasno prekinejo dejavnosti radiodifuzije nekaterih medijskih hiš iz Priloge VI k Uredbi (EU) 2022/879 v Uniji ali tovrstne dejavnosti, usmerjene na Unijo. Na podlagi člena 1(21) Uredbe (EU) 2022/879 je uporaba takih ukrepov v zvezi z eno ali več od teh medijskih hiš odvisna od sprejetja izvedbenih aktov Sveta.
                  
               
                     (2)
                  
                  
                     Svet je po preučitvi zadevnih primerov ugotovil, da bi bilo treba ukrepe iz člena 2f Uredbe (EU) št. 833/2014 uporabljati od 25. junija 2022 za vse subjekte iz Priloge VI k Uredbi (EU) 2022/879 –
                  
               SPREJEL NASLEDNJO UREDBO:
         
            Člen 1
            Ukrepi iz člena 2f Uredbe (EU) št. 833/2014 se uporabljajo od 25. junija 2022 za vse subjekte iz Priloge VI k Uredbi (EU) 2022/879.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 24. junija 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 153, 3.6.2022, str. 53.
         
            (2)  Uredba Sveta (EU) št. 833/2014 z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 229, 31.7.2014, str. 1).